**Projektas**

**PLUNGĖS RAJONO SAVIVALDYBĖS TARYBA**

**SPRENDIMAS**

**DĖL DANUTĖS JARAŠIŪNIENĖS SKYRIMO SAVIVALDYBĖS KONTROLIERE ANTRAI KADENCIJAI**

2023 m. balandžio 27 d. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 7 punktu, 67 straipsnio 8 dalimi, Lietuvos Respublikos valstybės tarnybos įstatymo 14 straipsnio 1 dalimi beiatsižvelgdama į Plungės rajono savivaldybės kontrolierės Danutės Jarašiūnienės 2019–2022 metų tarnybinės veiklos vertinimus, Plungės rajono savivaldybės taryba n u s p r e n d ž i a:

Paskirti Danutę Jarašiūnienę nuo 2024 m. sausio 1 d., Savivaldybės kontrolės ir audito tarnybos savivaldybės kontroliere, antrai kadencijai iki 2028 m. gruodžio 31 d.

Savivaldybės meras

SUDERINTA:

L. e. Administracijos direktoriaus pareigas Dalius Pečiulis

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Juridinio ir personalo administravimo skyriaus vedėjo pavaduotoja

Ilona Meškauskienė

**JURIDINIS IR PERSONALO ADMINISTRAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL DANUTĖS JARAŠIŪNIENĖS SKYRIMO SAVIVALDYBĖS KONTROLIERE ANTRAI KADENCIJAI“** |
| 2023 m. balandžio 13 d.  Plungė |

1. **Parengto sprendimo projekto tikslai, uždaviniai.**

Savivaldybės tarybos išimtinei kompetencijai priklauso teisė priimti sprendimus dėl savivaldybės kontrolieriaus priėmimo į pareigas ir atleidimo iš jų. Valstybės tarnybos įstatymo 14 straipsnio 1 dalyje yra numatyta, kad į įstaigų vadovų pareigas priimama 5 metų kadencijai konkurso būdu arba įstatymų nustatytais atvejais be konkurso. Įstaigos vadovas, kurio tarnybinė veikla pareigų eitos kadencijos metu visuose atliktuose tarnybinės veiklos vertinimuose buvo įvertinta gerai ir (arba) labai gerai, į tos pačios valstybės ar savivaldybės institucijos ar įstaigos vadovo pareigas antrai kadencijai gali būti skiriamas be konkurso. Vietos savivaldos įstatymo 67 straipsnio 8 dalyje yra numatyta, kad savivaldybės kontrolieriui kadencijų skaičius nėra ribojamas. Savivaldybės kontrolierės Danutės Jarašiūnienės 2019–2022 metų tarnybinė veikla visuose atliktuose tarnybinės veiklos vertinimuose buvo įvertinta labai gerai.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Valstybės tarnybos įstatymo 14 straipsnio 1 dalyje yra numatyta, kad į įstaigų vadovų pareigas priimama 5 metų kadencijai konkurso būdu arba įstatymų nustatytais atvejais be konkurso. Vietos savivaldos įstatymo 67 straipsnio 8 dalyje yra numatyta, kad savivaldybės kontrolieriui kadencijų skaičius nėra ribojamas.

**3.Kodėl būtina priimti sprendimą, kokių pozityvių rezultatų laukiama.**

Bus užtikrintas Savivaldybės kontrolės ir audito tarnybos nepertraukiamas darbas.

**4. Lėšų poreikis ir finansavimo šaltiniai.**

Papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nereikia.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nereikia, nes teikiamas naujo sprendimo projektas.

1. **Sprendimo projekto antikorupcinis vertinimas.**

Antikorupcinis vertinimas neatliekamas.

1. **Nurodyti, kieno iniciatyva sprendimo projektas yra parengtas.**

Plungės rajono savivaldybės Juridinio ir personalo administravimo skyriaus iniciatyva.

1. **Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra neskelbtinos informacijos.

1. **Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Savivaldybės kontrolės ir audito tarnybai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Lietuvos Respublikos valstybės tarnybos įstatymo 14 str. 3 dalis nurodo, kad „Konkursas į įstaigos vadovo pareigas skelbiamas ne vėliau kaip likus 6 mėnesiams iki įstaigos vadovo kadencijos pabaigos. Konkursas turi būti baigtas ir jo rezultatai skelbiami ne vėliau kaip likus vienam mėnesiui iki įstaigos vadovo kadencijos pabaigos“. Savivaldybės kontrolierės kadencija baigiasi 2023 m. gruodžio 31 d.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* | *Taip* | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* | *Taip* | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Juridinio ir personalo administravimo

skyriaus vedėjo pavaduotoja Ilona Meškauskienė