**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL PAVEDIMO PLUNGĖS RAJONO SAVIVALDYBĖS MERUI VYKDYTI ĮGALIOJIMUS, PRISKIRTUS PAPRASTĄJAI SAVIVALDYBĖS TARYBOS KOMPETENCIJAI**

2023 m. balandžio 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 7 dalimi bei Plungės rajono savivaldybės tarybos veiklos reglamento, patvirtinto Plungės rajono savivaldybės tarybos 2023 m. kovo 30 d. sprendimu Nr. T1-71 „Dėl Plungės rajono savivaldybės tarybos veiklos reglamento patvirtinimo 8.2. papunkčiu, Plungės rajonosavivaldybės taryba n u s p r e n d ž i a:

1. Pavesti vykdyti Plungės rajono savivaldybės merui šiuos įgaliojimus, Vietos savivaldos įstatyme priskirtus Savivaldybės tarybos paprastajai kompetencijai:

1.1. savivaldybės biudžetinių įstaigų metinių ataskaitų rinkinių tvirtinimas;

1.2. viešųjų įstaigų (kurių savininkė yra savivaldybė) kolegialių organų sudarymas, kai tai numatyta viešosios įstaigos įstatuose;

1.3. viešųjų įstaigų (kurių savininkė yra savivaldybė) metinių ataskaitų rinkinių tvirtinimas;

1.4. viešųjų įstaigų (kurių savininkė yra savivaldybė) vidaus kontrolės tvarkos nustatymas;

1.5. savivaldybės valdomų įmonių metinių finansinių ataskaitų rinkinių, metinių pranešimų ir (ar) veiklos ataskaitų tvirtinimas;

1.6. sprendimų dėl valstybės socialinių ir ekonominių programų tikslinių lėšų, kitų valstybės fondų lėšų ir materialiojo turto paskirstymo biudžetinėms įstaigoms priėmimas;

1.7. savivaldybės ir vietovės lygmens specialiojo teritorijų planavimo dokumentų tvirtinimas, išskyrus įstatymų nustatytus atvejus;

1.8. sprendimų dėl žemės sklypų pagrindinės žemės naudojimo paskirties ir (ar) būdo keitimo priėmimas.

2. Nustatyti, kad jeigu meras dėl viešųjų ir privačių interesų konflikto negali vykdyti Įstatyme nustatytų ir Savivaldybės tarybos jai perduotų įgaliojimų, šiuos įgaliojimus vykdo Savivaldybės taryba.

3. Pripažinti netekusiais galios:

3.1. Plungės rajono savivaldybės tarybos 2008 m. sausio 31 d. sprendimą Nr. T1-16 „Dėl savivaldybės turtinių ir neturtinių teisių įgyvendinimo viešosiose įstaigose“;

3.2. Plungės rajono savivaldybės tarybos 2013 m. rugsėjo 26 d. sprendimą Nr. T1-208 „Dėl pavedimo administracijos direktoriui tvirtinti savivaldybės biudžetinių ir viešųjų įstaigų finansinių ataskaitų rinkinius“;

3.3. Plungės rajono savivaldybės tarybos 2021 m. liepos 29 d. sprendimo Nr. T1-215 „Dėl Plungės rajono savivaldybės administracijos direktoriaus ir administracijos direktoriaus pavaduotojo pareigybių aprašymų patvirtinimo“ 1 punktą;

3.4. Plungės rajono savivaldybės tarybos 2021 m. birželio 23 d. sprendimą Nr. T1-183 „Dėl vykdomosios institucijos įgaliojimų suteikimo Plungės rajono savivaldybės administracijos direktoriaus pavaduotojo pareigybei“.

Savivaldybės meras

SUDERINTA:

Meras Audrius Klišonis

Laikinai einantis Administracijos direktoriaus pareigas Dalius Pečiulis

Protokolo skyriaus kalbos tvarkytoja Simona Grigalauskaitė

Sprendimą rengė Juridinio ir personalo administravimo skyriaus vedėjas Vytautas Tumas

**JURIDINIS IR PERSONALO ADMINISTRAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PAVEDIMO PLUNGĖS RAJONO SAVIVALDYBĖS MERUI VYKDYTI ĮGALIOJIMUS, PRISKIRTUS PAPRASTĄJAI SAVIVALDYBĖS TARYBOS KOMPETENCIJAI“** |
| 2023 m. balandžio 12 d.  Plungė |

**1. Parengto sprendimo projekto tikslai, uždaviniai.** Pavesti Savivaldybės merui vykdyti paprastosios savivaldybės tarybos kompetencijos įgaliojimus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vietos savivaldos įstatymo 15 straipsnio 7 dalis nustato kad, paprastąją savivaldybės tarybos kompetenciją gali vykdyti savivaldybės taryba arba pavesti ją vykdyti savivaldybės merui. Siekiant operatyvesnio sprendimų priėmimo siūloma šių funkcijų atlikimą pavesti merui.

Tarybos sprendimai, kuriais dalis paprastosios Savivaldybės tarybos kompetencijos buvo pavesta vykdyti administracijos direktoriui turi būti pripažįstami netekusiais galios:

1. Plungės rajono savivaldybės tarybos 2008 m. sausio 31 d. sprendimą Nr. T1-16 „Dėl savivaldybės turtinių ir neturtinių teisių įgyvendinimo viešosiose įstaigose“;

2. Plungės rajono savivaldybės tarybos 2013 m. rugsėjo 26 d. sprendimą Nr. T1-208 „Dėl pavedimo administracijos direktoriui tvirtinti savivaldybės biudžetinių ir viešųjų įstaigų finansinių ataskaitų rinkinius“;

3. Plungės rajono savivaldybės tarybos 2021 m. liepos 29 d. sprendimo Nr. T1-215 „Dėl Plungės rajono savivaldybės administracijos direktoriaus ir administracijos direktoriaus pavaduotojo pareigybių aprašymų patvirtinimo“ 1 punktą;

4. Plungės rajono savivaldybės tarybos 2021 m. birželio 23 d. sprendimą Nr. T1-183 „Dėl vykdomosios institucijos įgaliojimų suteikimo Plungės rajono savivaldybės administracijos direktoriaus pavaduotojo pareigybei“.

**3. Kodėl būtina priimti sprendimą, kokių pozityvių rezultatų laukiama.** Bus operatyviau atliekamos pavestos funkcijos.

**4. Lėšų poreikis ir finansavimo šaltiniai.** Sprendimui įgyvendinti lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Netaikoma.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Savivaldybės mero iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Sprendimas bus viešinamas Savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Bus įgyvendinamos Vietos savivaldos įstatymo nuostatos* | *Nenumatomas* |
| *Teisinei sistemai* | *Atitiks teisės aktų nuostatas* | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Juridinio ir personalo administravimo skyriaus vedėjas Vytautas Tumas