|  |
| --- |
| ProjektasPLUNGĖS RAJONO SAVIVALDYBĖS  TARYBA |
| **SPRENDIMAS** |
| **DĖL PLUNGĖS RAJONO SAVIVALDYBĖS TARYBOS 2018 M. LIEPOS 26 D. SPRENDIMO NR. T1-162 „DĖL PLUNGĖS RAJONO SAVIVALDYBĖS ADMINISTRACIJOS STRUKTŪROS PATVIRTINIMO“ PAKEITIMO** |
| 2023 m. balandžio 27 d. Nr. T1- |
| Plungė |

Vadovaudamasi Vietos savivaldos įstatymo 15 straipsnio 2 dalies 9 punktu ir atsižvelgdama į Plungės rajono savivaldybės mero teikimą, Plungės rajono savivaldybės taryba n u s p r e n d ž i a:

Pakeisti Plungės rajono savivaldybės administracijos struktūrą, patvirtintą Plungės rajono savivaldybės tarybos 2018 m. liepos 26 d. sprendimu Nr. T1-162 „Dėl Plungės rajono savivaldybės administracijos struktūros patvirtinimo“ (kartu su 2019 m. rugsėjo 26 d. sprendimu Nr. T1-217, 2020 m. gruodžio 22 d. sprendimu Nr. T1-307, 2021 m. balandžio 29 d. sprendimu Nr. T1-99 ir 2022 m. vasario 10 d. sprendimu Nr. T1-36), ir įsteigti karjeros valstybės tarnautojo – Administracijos direktoriaus pavaduotojo, pareigybę.

Savivaldybės meras

SUDERINTA:

L. e. Administracijos direktoriaus pareigas Dalius Pečiulis

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Juridinio ir personalo administravimo skyriaus vedėjo pavaduotoja

Ilona Meškauskienė

**JURIDINIS IR PERSONALO ADMINISTRAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„PLUNGĖS RAJONO SAVIVALDYBĖS TARYBOS 2018 M. LIEPOS 26 D. SPRENDIMO NR. T1-162 „DĖL PLUNGĖS RAJONO SAVIVALDYBĖS ADMINISTRACIJOS STRUKTŪROS PATVIRTINIMO“ PAKEITIMO** **“** |
| 2023 m. balandžio 13 d.  Plungė |

**1. Parengto sprendimo projekto tikslai, uždaviniai.** Įsteigti karjeros valstybės tarnautojo – Administracijos direktoriaus pavaduotojo, pareigybę.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Naujai įsigaliojęs Lietuvos Respublikos vietos savivaldos įstatymas nenumato administracijos direktoriaus pavaduotojo (politinio pasitikėjimo valstybės tarnautojo) pareigybės.

Pagal nauja redakcija išdėstyto Vietos savivaldos įstatymo 15 straipsnio 2 dalies 9 punktą, išimtinė savivaldybės tarybos kompetencija – savivaldybės biudžetinių įstaigų struktūros tvirtinimas, mero teikimu. Atsižvelgiant į tai, kad savivaldybės administracija yra savivaldybės biudžetinė įstaiga (nauja  redakcija išdėstyto Vietos savivaldos įstatymo 33 straipsnio 1 dalis), savivaldybių taryba gali numatyti administracijos direktoriaus pavaduotojo – karjeros valstybės tarnautojo pareigybę. Atsižvelgiant į Savivaldybės mero teikimą ir įsivertinant savo biudžetų asignavimų naudojimo ekonomiškumą, efektyvumą ir rezultatyvumą, esant būtinybei atlikti Administracijos direktoriaus pareigas jam laikinai nesant (atostogų, laikino nedarbingumo ar kt. atvejais), tikslinga įsteigti karjeros valstybės tarnautojo, Administracijos direktoriaus pavaduotojo, pareigybę.

**3. Kodėl būtina priimti sprendimą, kokių pozityvių rezultatų laukiama.** Patvirtinus sprendimą bus ekonomiškiau, efektyviau ir rezultatyviau vykdoma Administracijos veikla.

**4. Lėšų poreikis ir finansavimo šaltiniai.** Savivaldybės administracijos karjeros valstybės tarnautojų darbo užmokestį nustato Lietuvos Respublikos valstybės tarnybos įstatymas (koeficientų ribos 14,5 – 17,5, pinigine išraiška nuo 2697 eurų iki 3255 eurų. Finansavimo šaltinis - savivaldybės administracijai skirtos darbo užmokesčio lėšos.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Savivaldybės mero iniciatyva. Pridedamas Savivaldybės mero teikimas.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Sprendimas bus viešinamas Savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Bus įgyvendinamos Vietos savivaldos įstatymo nuostatos* | *Nenumatomas* |
| *Teisinei sistemai* | *Atitiks teisės aktų nuostatas* | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Juridinio ir personalo administravimo

skyriaus vedėjo pavaduotoja Ilona Meškauskienė